РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/355-19

20. децембар 2019. године

Б е о г р а д

ЗАПИСНИК

102. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 20. ДЕЦЕМБРА 2019. ГОДИНЕ

Седница је почела у 11,30 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Горан Ковачевић, Соња Влаховић, Оливера Пешић, Србислав Филиповић, Момо Чолаковић, Војислав Вујић и Золтан Пек.

Седници нису присуствовали чланови Одбора: Верољуб Арсић, Душан Бајатовић, Миљан Дамјановић, Милорад Мирчић, Александар Стевановић, Горан Ћирић, Милорад Мијатовић, Милан Лапчевић, нити њихови заменици.

На предлог председника, Одбор је, једногласно (девет гласова „за“), утврдио следећи

Д н е в н и р е д:

1. Одлучивање о упућивању предлога да се по хитном поступку на дневни ред Девете седнице Другог редовног заседања Народне скупштине у 2019. години, у складу са чланом 168. став 3. Пословника Народне скупштине, уврсти Предлог Листе кандидата за избор председника Комисије за контролу државне помоћи (број 02-3003/19 од 4. децембра 2019. године);
2. Одлучивање о упућивању предлога да се по хитном поступку на дневни ред Девете седнице Другог редовног заседања Народне скупштине у 2019. години, у складу са чланом 168. став 3. Пословника Народне скупштине, уврсти Предлог Листе кандидата за избор четири члана Савета Комисије за контролу државне помоћи (број 02-3004/19 од 4. децембра 2019. године).

**ПРВА ТАЧКА ДНЕВНОГ РЕДА:** **Одлучивање о упућивању предлога да се по хитном поступку на дневни ред Девете седнице Другог редовног заседања Народне скупштине у 2019. години, у складу са чланом 168. став 3. Пословника Народне скупштине, уврсти Предлог Листе кандидата за избор председника Комисије за контролу државне помоћи**

Председник Одбора је подсетила да је Народна скупштина, на предлог Одбора за финансије, републички буџет и контролу трошења јавних средстава, усвојила Закон о контроли државне помоћи, који је ступио на снагу 19. октобра 2019. године. Чланом 59. овог закона прописано је да ће председник и чланови Савета Комисије бити изабрани у року од два месеца од дана ступања на снагу овог закона, што је и разлог да Одбор упути председнику Народне скупштине два предлога, за листу кандидата за председника и за листу кандидата за чланове Савета, са предлогом да се разматрају по хитном поступку на седници Народне скупштине која је у току.

На предлог председника, Одбор је, једногласно (девет гласова „за“), одлучио да упути Народној скупштини предлог да Предлог Листе кандидата за избор председника Комисије за контролу државне помоћи (број 02-3003/19 од 4. децембра 2019. године) разматра по хитном поступку на Деветој седници Другог редовног заседања у 2019. години, која је у току, у складу са чланом 168. став 3. Пословника Народне скупштине, како би Народна скупштина у законском року донела одлуку о именовању председника Комисије, чиме би се створили услови за несметан рад Комисије.

**ДРУГА ТАЧКА ДНЕВНОГ РЕДА: Одлучивање о упућивању предлога да се по хитном поступку на дневни ред Девете седнице Другог редовног заседања Народне скупштине у 2019. години, у складу са чланом 168. став 3. Пословника Народне скупштине, уврсти Предлог Листе кандидата за избор четири члана Савета Комисије за контролу државне помоћи**

На предлог председника, Одбор је, једногласно (девет гласова „за“), одлучио да упути Народној скупштини предлог да Предлог Листе кандидата за избор четири члана Савета Комисије за контролу државне помоћи (број 02-3004/19 од 4. децембра 2019. године) разматра по хитном поступку на Деветој седници Другог редовног заседања у 2019. години, која је у току, у складу са чланом 168. став 3. Пословника Народне скупштине, како би Народна скупштина у законском року донела одлуку о именовању чланова Комисије, чиме би се створили услови за несметан рад Комисије.

 За известиоца Одбора на седници Народне скупштине одређена је др Александра Томић, председник Одбора.

 Седница је завршена у 11,35 часова.

СЕКРЕТАР ОДБОРА ПРЕДСЕДНИК

 Тијана Игњатовић др Александра Томић